पाएं अपने शहर की ताज़ा ख़बरें और फ्री ई-पेपरडाउनलोड करें
बुधवार को भभुआ शहर में कई किराना दुकानों पर आवश्यक खाद्य सामग्रियों की समुचित उपलब्धता व कालाबाजारी की शिकायत पर छापेमारी की गई। छापेमारी के दौरान मुख्यतः थोक व खुदरा विक्रेताओं के दुकान की जांच की गई। दरअसल घोषित लॉकडाउन के दौरान बुधवार को अनुमंडल पदाधिकारी, भभुआ के निर्देशन में प्रखंड आपूर्ति पदाधिकारी, भभुआ एवं चैनपुर के द्वारा किराना दुकानों पर आवश्यक खाद्य सामग्रियों की समुचित उपलब्धता तथा कालाबाजारी को लेकर संयुक्त रुप से औचक छापेमारी की गई।
इस दौरान रुचि सोया होलसेल विक्रेता मां मुंडेश्वरी एजेंसी भभुआ, दाल, बेसन व आटा थोक विक्रेता लकी आयल मिल भभुआ,पूरब पोखरा के पास दो किराना दुकानों की जांच की गई। जांच के दौरान सभी थोक व खुदरा विक्रेताओं द्वारा बताया गया कि पर्याप्त मात्रा में खाद्य सामग्री उपलब्ध है। कोरोना के बढ़ते संक्रमण के महामारी में कालाबाजारी किए जाने पर सभी दुकानों को कार्यवाही करने का निर्देश दिया गया तथा सभी किराना दुकानदारों को दुकान के बाहर खाद्य सामग्री का रेट चार्ट तालिका प्रदर्शित करने का निर्देश दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn